
	REPUBLIKA HRVATSKA

	KRAPINSKO – ZAGORSKA ŽUPANIJA

	GRAD PREGRADA

	UPRAVNI ODJEL ZA FINANCIJE I 
GOSPODARSTVO



KLASA:  112-02/26-01/05 
URBROJ: 2140-5-04-26-1
Pregrada, 16.10.2026.

Na temelju članka 19. stavka 1. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 4/18, 96/18, 112/19 i 17/25 – dalje: Zakon), pročelnica Upravnog odjela za financije i gospodarstvo raspisuje

JAVNI NATJEČAJ
za prijam u službu

U Upravni odjel za financije i gospodarstvo Grada Pregrade prima se na neodređeno vrijeme i uz obvezan probni rad u trajanju od tri (3) mjeseca:
Viši savjetnik za javnu nabavu i razvojne projekte – 1 izvršitelj/ica.

Opći uvjeti za prijam u službu su:
· punoljetnost,
· hrvatsko državljanstvo,
· zdravstvena sposobnost za obavljanje poslova radnog mjesta.

Posebni uvjeti za prijam u službu i raspored na radno mjesto:
· sveučilišni diplomski studij ili sveučilišni integrirani prijediplomski i diplomski studij ili stručni diplomski studij pravne ili ekonomske struke ili polja politologije, 
· najmanje četiri (4) godine radnog iskustva na odgovarajućim poslovima, 
· položen državni ispit odgovarajuće razine,
· položen ispit iz područja javne nabave,
· poznavanje rada na osobnom računalu.
	
Osoba koja ima potrebno radno iskustvo na odgovarajućim poslovima, a nema položen državni ispit propisane razine, može biti primljena u službu pod uvjetom da ispit položi u zakonskom roku.

Osoba koja ispunjava ostale uvjete, a nema važeći certifikat iz područja javne nabave, može se primiti i rasporediti u službu na radno mjesto uz obvezu da isti stekne u roku od godine dana od dana početka rada.

Na ovaj Javni natječaj (dalje: Natječaj) mogu se ravnopravno prijaviti kandidati oba spola, a riječi i pojmovi koji imaju rodno značenje, odnose se jednako na muški i ženski spol, bez obzira na to jesu li korišteni u muškom ili ženskom rodu.

Za prijam u službu osobe koja je strani državljanina ili osobe bez državljanstva, pored ispunjavanja uvjeta propisanih posebnim zakonom, potrebno je prethodno odobrenje tijela državne uprave nadležnog za službeničke odnose.

U službu ne može biti primljena osoba za čiji prijam postoje zapreke iz članaka 15. i 16. Zakona.

Radnim iskustvom na odgovarajućim poslovima podrazumijeva se radno iskustvo ostvareno na poslovima odgovarajuće razine obrazovanja i struke, sukladno članku 13. Zakona, ostvareno u službi u upravnim tijelima lokalnih jedinica, u državnoj ili javnoj službi, u radnom odnosu kod privatnog poslodavca te vrijeme samostalnog obavljanja profesionalne djelatnosti u skladu s posebnim propisima. U radno iskustvo ubraja se i radno iskustvo ostvareno obavljanjem poslova u međunarodnim organizacijama.

U prijavi na Natječaj navode se osobni podaci podnositelja (osobno ime, adresa stanovanja, broj telefona, odnosno mobitela i e-mail adresa) i naziv radnog mjesta na koje se osoba prijavljuje.

Prijavu je potrebno vlastoručno potpisati.

Uz pisanu prijavu (zamolbu), kandidati su dužni priložiti sljedeće priloge koji mogu biti i u neovjerenim preslikama, a prije prijma u službu odabrani kandidat predočit će izvornik:
· životopis,
· dokaz o hrvatskom državljanstvu (važeća osobna iskaznica, putovnica, vojna iskaznica ili domovnica) ili Elektronički zapis iz Knjige državljana,
· dokaz o traženoj razini obrazovanja i struci (diploma, potvrda ili uvjerenje),
· vlastoručno potpisana izjava da kod podnositelja prijave ne postoje zapreke iz članaka 15. i 16. Zakona,
· dokaz o položenom državnom ispitu (svjedodžba ili uvjerenje) ako ga je položio,
· dokaz o ukupnom radnom iskustvu (ispis Elektroničkog zapisa o podacima evidentiranim u matičnoj evidenciji Hrvatskog zavoda za mirovinsko osiguranje ili Potvrda o podacima evidentiranim u matičnoj evidenciji Hrvatskog zavoda za mirovinsko osiguranje),
· dokaz o radnom iskustvu na odgovarajućim poslovima u trajanju od najmanje četiri (4) godine, iz kojeg je vidljivo da je podnositelj prijave obavljao poslove u traženoj stručnoj spremi i struci i razdoblje u kojem je obavljao te poslove, a koje radno iskustvo je evidentirano u ispisu Elektroničkog zapisa o podacima evidentiranim u matičnoj evidenciji Hrvatskog zavoda za mirovinsko osiguranje ili Potvrdi o podacima evidentiranim u matičnoj evidenciji Hrvatskog zavoda za mirovinsko osiguranje (ugovor o radu, rješenje ili potvrda poslodavca),
· dokaz o poznavanju rada na računalu (preslika indeksa, svjedodžbe srednje škole ili odgovarajuće potvrde ili vlastoručno potpisana izjava o poznavanju rada na računalu),
· dokaz o važećem certifikatu iz područja javne nabave, ako ga je položio/la.

Kandidati koji dostavljaju dokumentaciju na stranom jeziku, dužni su dostaviti i ovjereni prijevod na hrvatskom jeziku.

Ako osobni podaci u priloženim dokumentima nisu istovjetni, kandidat je dužan priložiti dokaz o promjeni osobnih podataka, primjerice, presliku vjenčanog lista ili drugu odgovarajuću javnu ispravu. 

Kandidat koji ima pravo prednosti kod prijma u službu prema posebnom zakonu, dužan je u prijavi na Natječaj pozvati se na to pravo te o tome priložiti svu propisanu dokumentaciju i ima prednost u odnosu na ostale kandidate samo pod jednakim uvjetima.
Kandidat koji može ostvariti pravo prednosti pri zapošljavanju prema članku 101. Zakona o hrvatskim braniteljima iz Domovinskog rata i članovima njihovih obitelji („Narodne novine“, broj 121/17,  98/19, 84/21 i 156/23), članku 48.f  Zakona o zaštiti vojnih i civilnih invalida rata („Narodne novine“, broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 47. Zakona o civilnim stradalnicima iz Domovinskog rata („Narodne novine“, broj 84/21), članku 9. Zakona o profesionalnoj rehabilitaciji i zapošljavanju osoba s invaliditetom (NN br. 157/13, 152/14, 39/18 i 32/20), dužan se u prijavi na Natječaj pozvati na to pravo te ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji, uz prijavu na Natječaj dužan je priložiti, osim dokaza o ispunjavanju traženih uvjeta, i sve potrebne dokaze sukladno popisu na poveznici Ministarstva hrvatskih branitelja: https://branitelji.gov.hr/zaposljavanje-843/843.

Kandidat koji se poziva na pravo prednosti pri zapošljavanju u skladu s čl. 48.f Zakona o zaštiti vojnih i civilnih invalida rata te prema članku 47. Zakona o civilnim stradalnicima iz Domovinskog rata, uz prijavu na Natječaj, osim dokaza o ispunjavanju traženih uvjeta, dužan je priložiti i rješenje, odnosno potvrdu iz koje je vidljivo takvo pravo te dokaz o tome na koji mu je način prestao prethodni radni odnos.

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom, uz prijavu na Natječaj dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

U Upravnom odjelu za financije i gospodarstvo Grada Pregrade nije osigurana zastupljenost pripadnika nacionalnih manjina, prema Ustavnom zakonu o pravima nacionalnih manjina.

Natječajni postupak obuhvaća prethodnu provjeru znanja i sposobnosti putem pisanog testiranja i razgovora (intervjua). Prethodnoj provjeri znanja i sposobnosti mogu pristupiti kandidati koji ispunjavaju formalne uvjete iz Natječaja. Ako podnositelj prijave ne pristupi prethodnoj provjeri, smatra se da je povukao prijavu na Natječaj.

Na službenoj mrežnoj stranici Grada Pregrade objavit će se opis poslova i podaci o plaći za radno mjesto koje se popunjava ovim Natječajem, način obavljanja prethodne provjere znanja i sposobnosti kandidata i iz kojeg je područja te pravni i drugi izvori za pripremanje kandidata za prethodnu provjeru znanja i sposobnosti.

Povjerenstvo za provedbu Javnog natječaja utvrdit će listu kandidata koji ispunjavaju formalne uvjete iz Natječaja te će na službenoj mrežnoj stranici Grada Pregrade www.pregrada.hr. objaviti poziv kandidatima koji će sadržavati mjesto i vrijeme održavanja prethodne provjere znanja i sposobnosti, najmanje pet (5) dana prije održavanja.

Pisane prijave na Natječaj s obveznim prilozima podnose se u roku od 8 dana od objave Natječaja u „Narodnim novinama“, na adresu: Grad Pregrada, Povjerenstvo za provedbu Javnog natječaja, s naznakom: „Javni natječaj za prijam u službu - Viši savjetnik za javnu nabavu i razvojne projekte“, Josipa Karla Tuškana 2, 49218 Pregrada.

Osobe koje neće podnijeti pravodobnu i urednu prijavu ili neće ispunjavati formalne uvjete iz ovog Natječaja, neće se smatrati kandidatima prijavljenim na Natječaj i o istome će biti obaviještene.

Kandidat koji bude izabran, pozvat će se da u primjerenom roku, a prije donošenja Rješenja o prijmu u službu, dostavi uvjerenje nadležnog suda da se protiv njega/nje ne vodi kazneni postupak i uvjerenje o zdravstvenoj sposobnosti za obavljanje poslova radnog mjesta te da dostavi na uvid izvornike drugih dokaza o ispunjavanju formalnih uvjeta iz Natječaja, uz upozorenje da se nedostavljanje traženih isprava smatra odustankom od prijma u službu.

O rezultatima  Natječaja kandidati će biti obaviješteni javnom objavom Rješenja o prijmu u službu izabranog kandidata na službenoj mrežnoj stranici Grada Pregrade. 
 
Dostava Rješenja svim kandidatima smatra se obavljenom istekom osmog dana od dana javne objave Rješenja na službenoj mrežnoj stranici Grada Pregrade www.pregrada.hr.

